ai4bharat/Pralekha huggingface dataset:
सूचना और प्रसारण मंत्रालय
युवा, भारत के विकास इंजन हैं, जबकि भारत, विश्व का विकास इंजन है- केंद्रीय मंत्री श्री अनुराग सिंह ठाकुर
केंद्रीय सूचना और प्रसारण तथा युवा कार्यक्रम और खेल मंत्री श्री अनुराग सिंह ठाकुर ने हिसार में सामुदायिक रेडियो स्टेशन 90.0 'भव्यवाणी' का उद्घाटन किया
केंद्रीय सूचना और प्रसारण मंत्री श्री अनुराग ठाकुर ने युवाओं से आह्वान किया है कि वे सक्रिय और नवोन्मेषी बनें, नई तकनीक को अपनाएं, मजबूत नेटवर्क बनाएं और देश के विकास इंजन के रूप में स्वयं को कुशल, उन्नत कुशल व पुनःकुशल बनायें; क्योंकि भारत, दुनिया का विकास इंजन है। उन्होंने नई शिक्षा नीति  के अंतर्गत बहु-विषयक दृष्टिकोण के माध्यम से समग्र ज्ञान-प्राप्ति के अनुभव पर जोर दिया, क्योंकि शिक्षा ही देश और लोगों के विकास का आधार होती है और अपने परिवार, देश और देशवासियों की समान रूप से सेवा करती है; क्योंकि मेधावी युवा, राष्ट्रीय संपत्ति होते हैं।
उन्होंने कहा कि भारत दुनिया का तीसरा स्टार्ट-अप देश है।
श्री अनुराग सिंह ठाकुर आज मुख्य अतिथि के रूप में ओम स्टर्लिंग ग्लोबल यूनिवर्सिटी, हिसार के दीक्षांत समारोह को संबोधित कर रहे थे। उन्होंने विश्वविद्यालयों और शैक्षणिक संस्थानों से खेल अवसंरचना को उन्नत करने और युवाओं से फिट और स्वस्थ रहने के लिए 'फिटनेस का डोज, आधा घंटा रोज' पर जोर देते हुए फिट इंडिया अभियान में सक्रिय रूप से भाग लेने का आह्वान किया। भारत जी-20 अध्यक्षता कार्यक्रम के एक भाग के रूप में एक युवा सम्मेलन भी आयोजित किया जायेगा।
उन्होंने हरियाणा के किसानों, खिलाडिय़ों, लड़कियों द्वारा अपने-अपने क्षेत्रों में राज्य और देश के लिए अच्छा नाम कमाने से जुड़े प्रयासों की सराहना की।
उन्होंने विश्वविद्यालय और इसके पहले दीक्षांत समारोह में स्नातक और डिग्री प्राप्त करने वाले छात्रों को बधाई दी। श्री अनुराग सिंह ठाकुर ने कहा कि देश में 750 ‘युवा संवाद’ आयोजित किए जा रहे हैं।
दीक्षांत समारोह के दौरान 815 छात्रों को डिग्री, डिप्लोमा; 15 स्नातक पाठ्यक्रमों के 184 छात्रों और 59 स्नातकोत्तर पाठ्यक्रमों के 426 छात्रों को डिग्रियां प्रदान की गईं। इसके अलावा 14 डिप्लोमा कोर्स के 178 विद्यार्थियों को डिप्लोमा प्रदान किए गए। विभिन्न विभागों के 3 छात्रों को स्वर्ण पदक और 8 छात्रों को पढ़ाई में उत्कृष्ट प्रदर्शन के लिए योग्यता प्रमाण पत्र दिए गए।
श्री अनुराग सिंह ठाकुर ने पत्रकारिता और जनसंचार विभाग, ओम स्टर्लिंग ग्लोबल यूनिवर्सिटी, हिसार में स्थापित सामुदायिक रेडियो स्टेशन 90.0 'भव्यवाणी' का उद्घाटन किया। रेडियो स्टेशन ने समारोह में माननीय केंद्रीय मंत्री के संबोधन का भी प्रसारण किया। दीक्षांत समारोह में हिसार के लोकसभा सदस्य श्री बृजेंद्र सिंह, हरियाणा के शहरी स्थानीय निकाय मंत्री डॉ. कमल गुप्ता और अन्य गणमान्य व्यक्ति उपस्थित थे।
केंद्रीय मंत्री ने हिसार में दूरदर्शन केंद्र और ऑल इंडिया रेडियो स्टेशनों का भी दौरा किया तथा उनके कामकाज की समीक्षा की।
सूचना और प्रसारण मंत्रालय
श्री राजेन्द्र चौधरी ने पत्र सूचना कार्यालय ओडिशा क्षेत्र के अपर महानिदेशक के रूप में कार्यभार संभाला
भारतीय सूचना सेवा  के वरिष्ठ अधिकारी श्री राजेन्द्र चौधरी ने सोमवार को पत्र सूचना कार्यालय , ओडिशा क्षेत्र के अपर महानिदेशक  का पदभार ग्रहण किया। श्री चौधरी पीआईबी भुवनेश्वर और क्षेत्रीय आउटरीच ब्यूरो  भुवनेश्वर दोनों के प्रमुख होंगे। वह आरएनआई के अपर प्रेस रजिस्ट्रार के रूप में भी काम करेंगे।
महानिदेशक के रूप में अपने वर्तमान प्रभार से पहले श्री चौधरी स्वास्थ्य एवं परिवार कल्याण मंत्रालय, भारत सरकार में मीडिया प्रमुख थे। 1997 बैच के भारतीय सूचना सेवा अधिकारी श्री राजेन्द्र चौधरी ने भारत सरकार के सूचना और प्रसारण मंत्रालय के विभिन्न विभागों में विभिन्न पदों पर काम किया, जिसमें निदेशक, प्रकाशन विभाग और निदेशक, पीआईबी नई दिल्ली शामिल हैं।
भारत सरकार के उपभोक्ता मामले, खाद्य और सार्वजनिक वितरण मंत्रालय में उप सचिव के पद पर काम करते हुए, श्री राजेन्द्र चौधरी ने उपभोक्ता जागरूकता पर "जागो ग्राहक जागो" के लोकप्रिय अभियान की शुरुआत की।
पीआईबी भुवनेश्वर के वरिष्ठ अधिकारियों और कर्मचारियों ने नए कार्यभार संभालने पर श्री चौधरी का स्वागत किया। उन्होंने एडीजी के रूप में कार्यभार ग्रहण करने के पहले दिन ही पीआईबी/आरओबी के अधिकारियों के साथ विभिन्न दिन-प्रतिदिन के विषयों पर चर्चा की।
विद्युत मंत्रालय
आरईसी लिमिटेड ने अगस्त 2023 में सिंडिकेटेड टर्म लोन के माध्यम से 1.15 बिलियन अमरीकी डॉलर जुटाए
विद्युत मंत्रालय के प्रशासनिक नियंत्रण में कार्यरत केंद्रीय सार्वजनिक क्षेत्र के उद्यम और महारत्न कंपनी आरईसी लिमिटेड ने अगस्त 2023 में सफलतापूर्वक 1.15 बिलियन अमरीकी डॉलर जुटाए हैं। इन ऋणों की अवधि 5 वर्ष की है और इसे ओवरनाइट एसओएफआर  पर बेंचमार्क किया गया है। यह मूल्यवर्गित ऋणों के लिए अमरीकी डॉलर में बेंचमार्क दर है। इस माध्यम से अर्जित की गई निधि का उपयोग भारतीय रिजर्व बैंक के ईसीबी दिशानिर्देशों के तहत एवं अनुमति के अनुसार विद्युत, बुनियादी ढांचे व लॉजिस्टिक्स क्षेत्र की परियोजनाओं को वित्तपोषित करने के लिए किया जाएगा। आरईसी के बाजार ऋण कार्यक्रम के अंतर्गत वित्त वर्ष 2023-24 के लिए 1.20 लाख करोड़ रुपये की धनराशि जुटाई गई है।
यह राशि अनिवार्य मेंडेटेड अरेंजर्स एंड बुकरनर्स  के रूप में छह बैंकों के एक व्यावसायिक सहायता संघ से दो किश्तों में इकट्ठा की गई है।
इस सिलसिले में 505 मिलियन अमरीकी डॉलर की पहली किश्त 3 अगस्त, 2023 को बैंक ऑफ बड़ौदा, गुजरात इंटरनेशनल फिन टेक-सिटी  आईएफएससी बैंकिंग यूनिट ; एक्सिस बैंक, गिफ्ट सिटी आईबीयू और भारतीय स्टेट बैंक, लंदन शाखा से जुटाई गई थी। इस सावधि ऋण की दूसरी किश्त में 645 मिलियन अमरीकी डालर की धनराशि 31 अगस्त, 2023 को भारतीय स्टेट बैंक, लंदन शाखा; बैंक ऑफ इंडिया, गिफ्ट सिटी आईबीयू; बैंक ऑफ इंडिया, लंदन शाखा और एचएसबीसी, गिफ्ट सिटी आईबीयू से प्राप्त की गई।
इन दोनों किस्तों को मिलाकर गिफ्ट सिटी की आईएफएससी बैंकिंग इकाइयों  से कुल 550 मिलियन अमरीकी डॉलर की ऋण सहायता प्राप्त हुई है। यह एक महीने में गिफ्ट सिटी आईबीयू से आरईसी के लिए अब तक की सबसे अधिक वित्तीय मदद है, जो दिसंबर 2021 में 345 मिलियन अमरीकी डॉलर की पिछली सबसे अधिक ऋण सहायता को भी पार कर गई है।
आरईसी लिमिटेड के अध्यक्ष एवं प्रबंध निदेशक श्री विवेक कुमार देवांगन ने व्यावसायिक संघ सावधि ऋण के सफल क्रियान्वयन पर अपने विचार व्यक्त करते हुए कहा कि आरईसी सक्रिय रूप से ऋण की लागत को कम करने के लिए अपनी उधार धनराशि के स्रोतों में विविधता लाने के उद्देश्य से विभिन्न नवीन विकल्पों की तलाश कर रहा है। उन्होंने कहा कि एक ही महीने की समयावधि में इन दोनों लेनदेन का सफलतापूर्वक संपन्न होना आरईसी लिमिटेड की सशक्त वित्तीय स्थिति का प्रमाण है। श्री विवेक कुमार देवांगन ने कहा कि यह अंतरराष्ट्रीय ऋणदाताओं के लिए भी आकर्षण का केंद्र बना हुआ है। उन्होंने कहा कि हम इन ऋणों के प्रति बैंकों की त्वरित भुगतान प्रतिक्रिया की सराहना करते हैं, जो गिफ्ट सिटी आईबीयू से हमारी सबसे बड़ी एकल-मासिक निधि भी है। आरईसी लिमिटेड के अध्यक्ष एवं प्रबंध निदेशक ने कहा कि यह उपलब्धि चालू वित्त वर्ष के दौरान अंतरराष्ट्रीय बाजारों से सबसे बड़े पीएसयू ऋण प्राप्तकर्ता के रूप में आरईसी की स्थिति को और भी बेहतर बनाता है।
रक्षा मंत्रालय
भारत और फ्रांस की नौसेनाओं के बीच द्विपक्षीय अभ्यास 'वरुण-2021' का आयोजन
भारत और फ्रांस की नौसेनाओं के द्विपक्षीय अभ्यास 'वरुण-2021' का 19वां संस्करण 25 अप्रैल से लेकर 27 अप्रैल, 2021 तक अरब सागर में आयोजित किया जा रहा है।भारतीय नौसेना की ओर से गाइडेड मिसाइल स्टील्थ डिस्ट्रॉयर आईएनएस कोलकाता, गाइडेड मिसाइल फ्रिगेट्स आईएनएस तरकश और आईएनएस तलवार, फ्लीट सपोर्ट शिप आईएनएस दीपक, सीकिंग 42बी और चेतक इंटीग्रल हेलिकॉप्टरों के साथ एक कलवरी श्रेणी की पनडुब्बी और पी8आई लॉन्ग रेंज मैरीटाइम पेट्रोल एयरक्राफ्ट इस अभ्यास में शामिल होंगे। फ्रांसीसी नौसेना की ओर से इस अभ्यास का प्रतिनिधित्व विमानवाहक पोत चार्ल्स-डी-गॉल द्वारा राफेल-एम फाइटर, ई2सी हॉकवे एयरक्रॉफ्ट और कैलमन एम एवं दाउफिन हेलीकॉप्टरों के साथ किया जाएगा, साथ ही इसमें क्षितिज-श्रेणी का एयर डिफेंस डिस्ट्रॉयर शेवेलियर पॉल, एक्विटाइन-क्लास मल्टी-मिशन फ्रिगेट एफएनएस प्रोवेंस के साथ एक कैलमन एम हेलीकाप्टर और कमांड एंड स्प्लाई जहाज वार शामिल है। इस अभियान का नेतृत्व भारत की ओर से रियर एडमिरल अजय कोचर, नौ सेना मेडल, फ्लैग ऑफिसर कमांडिंग वेस्टर्न फ्लीट करेंगे। फ्रांस का नेतृत्व रियर एडमिरल मार्क ऑसैडेट, कमांडर टास्क फोर्स 473 करेंगे।
इस तीन दिवसीय अभ्यास के दौरान समुद्र में उच्च स्तरीय नौसैनिक अभियानों को देखा जा सकेगा, जिनमें उन्नत एयरडिफेंस और एंटी-सबमरीन अभ्यास, इंटेंस फिक्सड और रोटरी विंग फलांईग ऑपरेशन, सामरिक युद्धाभ्यास, सरफेस एंड एंटी एयर वेपन फायरिंग, अंडरवे पुनःपूर्ति और अन्य समुद्री सुरक्षा ऑपरेशन शामिल हैं।दोनों नौसेनाओं की इकाइयां एक एकीकृत बल के रूप में अपने युद्ध कौशल क्षमता को बढ़ावा देने और निखारने अपनी क्षमताओं का प्रदर्शन करेगी, जिससे समुद्री क्षेत्र में शांति, सुरक्षा और स्थिरता को बढ़ावा दिया जा सके।
अभ्यास वरूण-21 के पूरा होने के बाद, प्राप्त किए गए सर्वोत्तम प्रथाओं को समेकित करने के लिए भारतीय नौसेना का गाइडेड मिसाइल फ्रिगेट आईएनएस तरकश 28 अप्रैल से 1 मई, 2021 तक फ्रांसीसी नौसेना के कैरियर स्ट्राइक ग्रुप  के साथ अभ्यास जारी रखेगा। इस अवधि के दौरान यह जहाज फ्रांसीसी सीएसजी के साथ एडवांस्ड सरफेस, एंटी-सबमरीन और एयर-डिफेंस अभियानों में शामिल होगा।
वरुण-21,दोनों देशों के बीच बढ़ती हुई सौजन्यता पर प्रकाश डालता है और साथ ही दो नौसेनाओं के बीच दोस्ताना तालमेल, समन्वय और अंतर-संचालनशीलता के स्तर में वृद्धि को भी दर्शाता है।ये पारस्परिक क्रियाएं भागीदार नौसेनाओं के बीच के साझा मूल्यों को आगे बढ़ाते हैं तथा सामुद्रिक स्वतंत्रता और एक खुले, समावेशी इंडो-पैसिफिक और नियम-आधारित अंतर्राष्ट्रीय आदेश के लिए प्रतिबद्धता को सुनिश्चित करते हैं।
सड़क परिवहन एवं राजमार्ग मंत्रालय
भू-जोखिम प्रबंधन के लिए एमओआरटीएच और डीआरडीओ आपसी सहयोग करेंगे
सड़क परिवहन और राजमार्ग मंत्रालय  और रक्षा अनुसंधान एवम विकास संगठन , रक्षा मंत्रालय ने भू-जोखिम के स्थाई प्रबंधन के लिए तकनीकी आदान-प्रदान और सहकार्यता के क्षेत्र में सहयोग को मजबूत करने के लिए आज नई दिल्ली में एक रूपरेखीय समझौता ज्ञापन  पर हस्ताक्षर किए। एमओयू पर सचिव एमओआरटीएच श्री गिरधर अरमाने और सचिव डीआरडीओ डॉ. सतीश रेड्डी ने हस्ताक्षर किए।
इस पर सहमति व्यक्त की गई है कि एमओआरटीएच और डीआरडीओ पारस्परिक हितों के क्षेत्रों में सहयोग करेंगे, जिसमें हमारे देश के बर्फीले क्षेत्रों में सभी मौसम में संपर्क के लिए एकीकृत हिमस्खलन/भूस्खलन सुरक्षा तंत्र की वैचारिक योजना शामिल है, जिसमें सुरंगों और पुलों की पूर्व व्यवहार्यता और विभिन्न हिमस्खलन/भूस्खलन नियंत्रण संरचनाओं की योजना, सुरंगों की डिजाइनिंग, भूवैज्ञानिक/ भू-तकनीकी / भूभाग मॉडलिंग और सुरंगों के अन्य संबंधित पहलुओं के लिए प्रस्ताव/डीपीआर तैयार करने में सहयोग शामिल हैं। यह पहल देश में भू स्खलन और अन्य प्राकृतिक आपदाओं के प्रतिकूल असर से एनएच पर सड़क का इस्तेमाल करने वालों की सुरक्षा सुनिश्चित करेगी।
डीआरडीओ हमारे देश का एक शीर्ष संगठन है जो विभिन्न अत्याधुनिक तकनीकों पर काम कर रहा है। डिफेंस जियो- इंफॉर्मेटिक्स रिसर्च इस्टेब्लिशमेंट , डीआरडीओ की एक प्रमुख प्रयोगशाला है, जो इलाके और हिमस्खलन पर ध्यान केंद्रित कर युद्धक क्षमताओं को बढ़ाने के लिए अहम तकनीकों के विकास में अग्रणी है। इस इस्टेब्लिशमेंट की भूमिका और विशेषाधिकारों में हिमालयी भूभाग में भूस्खलन और हिमस्खलन की मैपिंग, पूर्वानुमान, निगरानी, नियंत्रण और उनकी रोकथाम शामिल हैं। सड़क परिवहन और राजमार्ग मंत्रालय , भारत सरकार देश भर में राष्ट्रीय राजमार्गों के विकास और रखरखाव के लिए जिम्मेदार है। इस पर सहमति बनी है कि दोनों संगठन देश में विभिन्न राष्ट्रीय राजमार्गों पर भूस्खलन, हिमस्खलन और अन्य प्राकृतिक कारकों से होने वाले नुकसान को कम करने के स्थायी उपायों के लिए डीआरडीओ  की विशेषज्ञता का उपयोग करेंगे। सहयोग के क्षेत्र निम्नानुसार हैं:
- मौजूदा संवेदनशील हिमस्खलन/भू-जोखिमों जैसे भूस्खलन, अस्थिर ढलान, डूबने की समस्या आदि की विस्तृत जांच।
- सुरंगों सहित एनएच के लिए भू-जोखिमों को कम करने के स्थायी उपायों की योजना, डिजाइन और निर्माण।
- रोकथाम के उपायों को अमल में लाने के दौरान पर्यवेक्षण या निगरानी।
- जरूरत के आधार पर कोई अन्य सेवा।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अब तक 136.66 करोड़ कोविड रोधी टीके लगाए जा चुके हैं
भारत में वर्तमान में 84,565 सक्रिय मामले,569 दिनों में सबसे कम मामले
सक्रिय मामले कुल मामलों के 1 प्रतिशत से कम हैं,वर्तमान में 0.24 प्रतिशत,मार्च 2020 के बाद से सबसे कम
स्वस्थ होने की दर वर्तमान में 98.38 प्रतिशत,मार्च 2020 के बाद से सबसे अधिक
पिछले 24 घंटों के दौरान 8,706 रोगी स्वस्थ हुए, देश भर में अभी तक कुल 3,41,71,741 मरीज स्वस्थ हुए
बीते चौबीस घंटे के दौरान 7,145 नए मामले सामने आए
दैनिक पॉजिटिविटी दर 0.57 प्रतिशत है,पिछले 75 दिनों से 2 प्रतिशत से कम
साप्ताहिक पॉजिटिविटी दर वर्तमान में 0.62 प्रतिशत है; पिछले 34 दिनों से 1 प्रतिशत से कम है
अभी तक कुल 66.28 करोड़ जांचें की जा चुकी हैं
वित्त मंत्रालय
राजस्व आसूचना निदेशालय  ने तूतीकोरिन और चेन्नई बंदरगाहों के जरिये देश में तस्करी से लाई जाने वाली 8.61 करोड़ रुपये कीमत की 114 एमटी सुपारी पकड़ी
राजस्व आसूचना निदेशालय  को सटीक सूचना मिली थी कि “मिश्रित पुश चारा” और “जौ” के आयात की आड़ में जबल अली, दुबई तथा सिंगापुर से सुपारी की एक बड़ी खेप गैर-कानूनी रूप से तूतीकरिन व चेन्नई बंदरगाहों के जरिये भारत लाई जा रही है। इनमें दो कंटेनर तूतीकोरिन के और तीन कंटेनर चेन्नई बंदरगाह पर उतारे गये थे। फर्जी तौर पर घोषित किया गया था कि इनमें मिश्रित पशु चारा और जौ है। इन कंटेनरों को रोककर जांच की गई। कंटेनरों की पड़ताल करने पर पता चला कि कंटेनर के सामने के हिस्से में बोरों में “मिश्रित पशु चारा” और “जौ” रखा मिला, लेकिन उसके बाद जितने भी बोरे थे, उन सब में “सुपारी” भरी हुई थी।
तस्करी द्वारा लाई जाने वाली सुपारी की कुल मात्रा 114.372 एमटी थी, जिसकी कीमत 8.61 करोड़ रुपये थी। इस कीमत में पशु चारा और जौ की कीमत भी शामिल है, जिनकी आड़ में यह तस्करी की जा रही थी। सीमा शुल्क अधिनियम, 1962 के प्रावधानों का उल्लंघन करने के आधार पर सारी वस्तुओं को जब्त कर लिया गया। उल्लेखनीय है कि सुपारी को सीटीएच 08028020 के तहत वर्गीकृत किया गया है, जिस पर मौजूदा 9093 अमेरिकी डॉलर/एमटी के आधार पर 100 प्रतिशत सीमा शुल्क देय है। इस सीमा शुल्क से बचने के लिये तस्कर गिरोह ने ‘मिश्रित पशु चारा’ और ‘जौ’ की आड़ में सुपारी की तस्करी करने की कोशिश की।
शुरूआती जांच में पता चला कि पांचों कंटेनरों के आयात का बंदोबस्त चेन्नई के एक व्यक्ति ने किया था। इसके बाद फौरन कार्रवाई की गई और छुपाकर लाये जाने वाले पूरे माल की तस्करी को अंजाम देने वाले शख्स को दबोच लिया। उसे गिरफ्तार करके न्यायिक हिरासत में भेज दिया गया है।
याद रहे कि राजस्व आसूचना निदेशालय चेन्नई जोन इकाई ने इसके पहले 232.349 एमटी सुपारी जब्त की थी, जिसकी कीमत 11.72 करोड़ रुपये थे। कुछ माह पहले इसे विभिन्न सामानों की आड़ में इंडोनिशिया से लाया जा रहा था। वित्तवर्ष 2022-23 में 143 करोड़ रुपये की कीमत की लगभग 3670.19 एमटी सुपारी को डीआरआई की विभिन्न इकाइयों ने जब्त किया है।
डीआरआई ने जिस तरह से सुपारी तस्करी के बड़े रैकट का भंडाफोड़ किया है, उससे न केवल सरकारी खजाने की आय सुरक्षित हुई, बल्कि घरेलू उद्योग के हितों की भी रक्षा हुई, खासतौर से उन किसानों व कारोबारियों के हितों की, जिनकी आजीविका पूरी तरह सुपारी पर निर्भर है।
इस्पात मंत्रालय
इस्पात और ग्रामीण विकास राज्यमंत्री श्री फग्गन सिंह कुलस्ते और इस्पात मंत्रालय के अधिकारियों ने स्वच्छता अभियान चलाया
इस्पात मंत्रालय के अधिकारियों और कर्मचारियों ने आज नई दिल्ली में उद्योग भवन के परिसर और बाहरी क्षेत्र में इस्पात और ग्रामीण विकास राज्य मंत्री श्री फग्गन सिंह कुलस्ते के साथ स्वच्छता अभियान चलाया।
श्री कुलस्ते ने इस्पात मंत्रालय के कर्मचारियों से स्वच्छता अभियान में पूरे समर्पण से हिस्सा लेने का आह्वान किया। इसके बाद मंत्री महोदय ने इस्पात मंत्रालय के अधिकारियों और कर्मचारियों के साथ उद्योग भवन की परिधि में जाकर क्षेत्र को साफ करने में मदद की।
मंत्री महोदय ने उद्योग भवन के बाहर कारोबारियों से भी बात की और उनसे अपने प्रतिष्ठानों के आसपास के क्षेत्र को साफ रखने के लिए इसे एक आदत बनाने का आग्रह किया।
स्वच्छता अभियान में इस्पात मंत्रालय के वरिष्ठ अधिकारियों और कर्मचारियों ने हिस्सा लिया।
भारत सरकार के सभी मंत्रालय 2 अक्टूबर, गांधी जयंती से अक्टूबर महीने के अंत तक विशेष स्वच्छता अभियान 2.0 सेलिब्रेट कर रहे हैं।
स्वास्थ्य एवं परिवार कल्याण मंत्रालय
कोविड-19 टीकाकरण: मिथक बनाम तथ्य
कोविड-19 टीकाकरण को पुरुषों और महिलाओं की प्रजनन-क्षमता में कमी आने से जोड़ने का कोई वैज्ञानिक प्रमाण नहीं मिला
एनईजीवीएसी ने सभी स्तनपान कराने वाली महिलाओं के लिए कोविड-19 टीकाकरण की सिफारिश की है
प्रजनन-आयु वाली आबादी के बीच कोविड-19 टीकाकरण के कारण प्रजनन-क्षमता में कमी आने की चिंता पर आधारित कुछ मीडिया रिपोर्टें आई हैं। पिछले कुछ दिनों में, कुछ मीडिया रिपोर्टों ने नर्सों सहित स्वास्थ्यकर्मियों  और अग्रिम पंक्ति के स्वास्थ्यकर्मियों  के एक वर्ग में विभिन्न अंधविश्वासों और मिथकों की मौजूदगी को उजागर किया है। इस तरह की भ्रामक सूचना और अफवाहें, टीकाकरण अभियान के दौरान पहले भी समुदाय में फैलती देखी गई थीं, जो पोलियो और खसरा-जर्मन खसरा के बारे में थीं।
केंद्रीय स्वास्थ्य और परिवार कल्याण मंत्रालय  ने वेबसाइट  पर पोस्ट किए गए अक्सर पूछे जाने वाले प्रश्नों के अंतर्गत स्पष्ट किया है कि उपलब्ध टीकों में से कोई भी प्रजनन-क्षमता को प्रभावित नहीं करता है। सभी टीकों और उनके घटकों का परीक्षण पहले जानवरों पर और बाद में मनुष्यों में किया जाता है ताकि यह आकलन किया जा सके कि उनके इस तरह के कोई दुष्प्रभाव हैं या नहीं। टीकों को उनकी सुरक्षा और प्रभावकारिता सुनिश्चित होने के बाद ही उपयोग के लिए अधिकृत किया जाता है।
इसके अलावा, कोविड-19 टीकाकरण के कारण प्रजनन-क्षमता में कमी आने के प्रचलित मिथक को रोकने के लिए, भारत सरकार ने स्पष्ट किया है 
कि कोविड-19 टीकाकरण के कारण पुरुषों और महिलाओं की प्रजनन-क्षमता में कमी आने का कोई वैज्ञानिक प्रमाण नहीं मिला है। टीकों को सुरक्षित और प्रभावी पाया गया है।
नेशनल एक्सपर्ट ग्रुप ऑन वैक्सीन एडमिनिस्ट्रेशन फॉर कोविड-19  ने सभी स्तनपान कराने वाली महिलाओं के लिए कोविड-19 टीकाकरण की सिफारिश की है और टीकाकरण से पहले या बाद में स्तनपान को रोकने की आवश्यकता न होने के साथ इसे सुरक्षित करार दिया है। .
प्रधानमंत्री कार्यालय
प्रधानमंत्री श्री नरेंद्र मोदी लखनऊ में आयोजित 56वें पुलिस महानिदेशक/महानिरीक्षक सम्मेलन में सम्मिलित हुए
प्रधानमंत्री श्री नरेंद्र मोदी 20-21 नवंबर को लखनऊ में आयोजित 56वें पुलिस महानिदेशक/महानिरीक्षक सम्मेलन में सम्मिलित हुए। सम्मेलन में विभिन्न राज्यों/केंद्रशासित प्रदेशों तथा CAPF/CPOs के 62 महानिदेशक/महानिरीक्षक लखनऊ में शामिल हुए। इसके अतिरिक्त, विभिन्न वरिष्ठता के 400 से अधिक अधिकारियों ने देश भर में मौजूद आसूचना ब्यूरो कार्यालयों से वर्चुअल तौर पर इसमें भाग लिया।
माननीय प्रधानमंत्री ने सम्मेलन के दौरान इन चर्चाओं में भाग लिया तथा अपने अमूल्य सुझाव दिए। सम्मेलन से पूर्व, कारागार सुधार, आतंकवाद, वामपंथी उग्रवाद, साइबर अपराध, नारकोटिक्स ट्रैफ़िकिंग, NGOs की विदेशी फंडिंग, ड्रोन संबंधी मुद्दे, सीमावर्ती गांवों का विकास इत्यादि जैसे राष्ट्रीय सुरक्षा से संबंधित महत्वपूर्ण विषयों के मुख्य पहलुओं पर चर्चा के लिए पुलिस महानिदेशकों के अनेक कोर ग्रुप गठित किए गए थे।
माननीय प्रधानमंत्री ने इन चर्चाओं में शामिल होकर अपने बहुमूल्य सुझाव दिए। सम्मेलन से माननीय प्रधानमंत्री ने अपने समापन संबोधन में सभी पुलिस संबंधित घटनाओं के विश्लेषण तथा सीखने की इस प्रक्रिया को संस्थागत करने पर बल दिया। उन्होने सम्मेलन को हाइब्रिड प्रारूप में करवाने की भरपूर प्रशंसा की और कहा कि इससे विभिन्न स्तर के अधिकारियों के बीच सूचनाओं का प्रवाह सुगम हुआ है। उन्होने देश भर की पुलिस फोर्स के लाभ के लिए inter-operable तकनीकों के विकास पर ज़ोर दिया। उन्होने गृह मंत्री के नेतृत्व में एक High Power पुलिस टेक्नालजी मिशन गठित करने के लिए कहा ताकि भविष्य की तकनीकों को जमीनी स्तर की पुलिस आवश्यकताओं के अनुरूप ढाला जा सके। सामान्य लोगों के जीवन में तकनीक के महत्व को रेखांकित करने के लिए प्रधानमंत्री ने Cowin, GeM और UPI के उदाहरण दिए। उन्होने कोविड महामारी के बाद पुलिस के व्यवहार में जनता के प्रति आए सकारात्मक बदलाव की प्रशंसा की। उन्होने कहा कि ड्रोन तकनीक का उपयोग लोगों के लाभ के लिए किया जाना चाहिए। उन्होने 2014 में लागू किए गए SMART पुलिसिंग की नियमित समीक्षा के लिए कहा और उसमें लगातार बदलाव लाने और उसे संस्थागत करने पर बल दिया। पुलिस की रोज़मर्रा के समस्या के समाधान के लिए उन्होने उच्च तकनीकी शिक्षा प्राप्त युवाओं को जोड़ने के लिए कहा ताकि hackathon के माध्यम से तकनीकी समाधान ढूँढे जा सकें।
माननीय प्रधानमंत्री ने आसूचना ब्यूरो के कर्मियों को विशिष्ट सेवा के लिए राष्ट्रपति पुलिस पदक प्रदान किए। पहली बार माननीय प्रधानमंत्री के निर्देश पर अनेक राज्यों के IPS अधिकारियों ने समसामयिक सुरक्षा मुद्दों पर अपने लेख प्रस्तुत किए, जिससे इस सम्मेलन का महत्व और बढ़ गया।
इससे पूर्व, 19 नवंबर को माननीय गृह मंत्री ने इस सम्मेलन का उदघाटन किया था, जहां उन्होने देश के तीन सर्वश्रेष्ठ पुलिस थानों को ट्रॉफी देकर सम्मानित किया था। माननीय गृह मंत्री सभी बैठकों में शामिल रहे और उन्होने अपना बहुमूल्य सुझाव और मार्गदर्शन दिया।
रक्षा मंत्रालय
भारतीय नौसेना के पी8आई विमान ने काकाडू युद्धाभ्यास में भाग लिया
भारतीय नौसेना के एक लंबी दूरी के समुद्री गश्ती विमान पी8आई ने आईएनएस सतपुड़ा के साथ 12 से 25 सितंबर 2022 तक डार्विन में रॉयल ऑस्ट्रेलियाई नौसेना द्वारा आयोजित बहुराष्ट्रीय समुद्री अभ्यास काकाडू 2022 में भाग लिया । इस अभ्यास में 20 से अधिक देशों के 34 विमानों ने भाग लिया।
पी8आई की पहली बार की गई इस भागीदारी ने एक जटिल वातावरण में अनेक खतरों से भरे परिदृश्य में साझा तौर पर पनडुब्बी रोधी और एंटी सरफेस युद्ध की विभिन्न बारीकियों से जुड़ी समझ बढ़ाई और इस प्रकार के माहौल में एयरक्रू को अनुभव प्रदान किया।
यूएसएन और आरएएएफ पी8 के साथ युद्धाभ्यास के थीम 'साझेदारी, नेतृत्व, मित्रता' के अनुरूप पी8आई द्वारा संचालित निर्बाध संचालन ने संयुक्त एसओपी को परिष्कृत करने तथा अंतर-संचालनीयता बढ़ाने में मदद की एवं साथ ही भारत-प्रशांत क्षेत्र के लिए भारतीय नौसेना की प्रतिबद्धता की पुष्टि की।
एमजी/एएम/एबी
(Visitor Counter : 176
स्वास्थ्य एवं परिवार कल्याण मंत्रालय
कोविड-19 टीकाकरण अपडेट - 478वां दिन
भारत का समग्र टीकाकरण कवरेज 190.33 करोड़ से अधिक हुआ
आज शाम 7 बजे तक 11 लाख से अधिक टीके की खुराक दी गई
भारत का कोविड -19 टीकाकरण कवरेज आज 190.33 करोड़  से अधिक हो गया है। आज शाम 7 बजे तक 11लाख  से अधिक टीके की खुराक दी जा चुकी है। आज देर रात तक दिन के लिए अंतिम रिपोर्ट के संकलन के साथ दैनिक टीकाकरण संख्या वृद्धि होने की संभावना है|
जनसंख्या प्राथमिकता समूहों के आधार पर अलग किए गए टीके की खुराक का संचयी कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10405789
|
|
दूसरी खुराक
|
|
10024514
|
|
प्रीकॉशन डोज
|
|
4933258
|
|
एफएलडब्ल्यू
|
|
पहली खुराक
|
|
1841679
|
|
दूसरी खुराक
|
|
17554879
|
|
प्रीकॉशन डोज
|
|
7947823
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
30497540
9868337
|
|
आयु वर्ग 15-18 वर्ष
|
|
पहली खुराक
|
|
58736351
|
|
|
|
दूसरी खुराक
|
|
43209626
|
|
आयु वर्ग 18-44 वर्ष
|
|
पहली खुराक
|
|
556239419
|
|
दूसरी खुराक
प्रीकॉशन डोज
|
|
481971313
286738
|
|
आयु वर्ग 45-59 वर्ष
|
|
पहली खुराक
|
|
203052114
|
|
दूसरी खुराक
प्रीकॉशन डोज
|
|
188957718
806861
|
|
60 वर्ष से अधिक
|
|
पहली खुराक
|
|
126961822
|
|
दूसरी खुराक
|
|
117753912
|
|
प्रीकॉशन डोज
|
|
15686496
|
|
कुल दी गई पहली खुराक
|
|
1004309914
|
|
कुल दी गई दूसरी खुराक
|
|
869340299
|
|
प्रीकॉशन डोज
|
|
29661176
|
|
कुल
|
|
1903311389
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक:8 मई , 2022 
|
|
एचसीडब्ल्यू
|
|
पहली खुराक
|
|
142
|
|
दूसरी खुराक
|
|
1712
|
|
प्रीकॉशन डोज
|
|
14755
|
|
एफएलडब्ल्यू
|
|
पहली खुराक
|
|
270
|
|
दूसरी खुराक
|
|
3909
|
|
प्रीकॉशन डोज
|
|
33321
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
35993
71729
|
|
आयु वर्ग 15-18 वर्ष
|
|
पहली खुराक
|
|
13119
|
|
|
|
दूसरी खुराक
|
|
28576
|
|
आयु वर्ग 18-44 वर्ष
|
|
पहली खुराक
|
|
117575
|
|
दूसरी खुराक
प्रीकॉशन डोज
|
|
463109
8804
|
|
आयु वर्ग 45-59 वर्ष
|
|
पहली खुराक
|
|
39552
|
|
दूसरी खुराक
प्रीकॉशन डोज
|
|
175301
11720
|
|
60 वर्ष से अधिक
|
|
पहली खुराक
|
|
28954
|
|
दूसरी खुराक
|
|
114071
|
|
प्रीकॉशन डोज
|
|
30700
|
|
कुल दी गई पहली खुराक
|
|
235605
|
|
कुल दी गई दूसरी खुराक
|
|
858407
|
|
प्रीकॉशन डोज
|
|
99300
|
|
कुल
|
|
1193312
|
||
|
देश में सबसे कमजोर जनसंख्या समूहों को कोविड-19 से बचाने के लिए एक उपकरण के रूप में टीकाकरण अभ्यास की नियमित रूप से समीक्षा की जाती है और उच्चतम स्तर पर निगरानी की जाती है।
रक्षा मंत्रालय
रक्षामंत्री ने कनाडा के राष्ट्रीय रक्षा मंत्री के साथ टेलीफोन पर बातचीत की; हिंद-प्रशांत क्षेत्र में शांति एवं सुरक्षा बनाए रखने के उद्देश्य से द्विपक्षीय रक्षा संबंधों को और बढ़ावा देने के तौर-तरीकों पर चर्चा की
श्री राजनाथ सिंह ने कनाडा की रक्षा कंपनियों को भारत में निवेश करने और साथ में मिलकर उत्पादन करने के लिए आमंत्रण दिया
रक्षा मंत्री श्री राजनाथ सिंह ने 19 अप्रैल, 2023 को कनाडा की राष्ट्रीय रक्षा मंत्री सुश्री अनीता आनंद के साथ टेलीफोन पर बातचीत की। यह वार्तालाप मित्रवत माहौल में जोशपूर्ण तथा सौहार्दपूर्ण रहा। दोनों मंत्रियों ने द्विपक्षीय रक्षा संबंधों को और बढ़ावा देने के तौर-तरीकों पर चर्चा की, जो दोनों देशों के लोकतांत्रिक लोकाचार तथा हिंद-प्रशांत क्षेत्र में शांति एवं सुरक्षा की दृष्टि से साझा हितों को दर्शाता है।
सुश्री अनीता आनंद ने रक्षा मंत्री राजनाथ सिंह को कनाडा की हिंद-प्रशांत रणनीति और भारत के साथ अपने संबंधों को बढ़ाने से जुड़े महत्व के बारे में जानकारी दी। श्री राजनाथ सिंह ने हिंद-प्रशांत क्षेत्र में कनाडा की नौसेना की उपस्थिति में विस्तार का स्वागत किया। दोनों मंत्रियों ने रक्षा सहयोग के संभावित क्षेत्रों - विशेषकर संयुक्त राष्ट्र शांति प्रशिक्षण से लेकर रक्षा औद्योगिक सहभागिता तक पर चर्चा की।
रक्षा मंत्री ने इस बात पर मुख्य रूप से उल्लेख किया कि भारत प्रतिस्पर्धात्मक भूमि और श्रम लागत तथा दो रक्षा औद्योगिक गलियारों के साथ एक आकर्षक रक्षा विनिर्माण स्थल है। उन्होंने कनाडा की रक्षा कंपनियों को भारत में निवेश करने और साथ में मिलकर उत्पादन करने के लिए आमंत्रित किया। श्री सिंह ने कहा कि उन्हें अपनी वैश्विक आपूर्ति श्रृंखलाओं में भारतीय रक्षा कंपनियों को एकीकृत करने से भी फायदा मिलेगा।
दोनों मंत्री रक्षा संबंधों को उच्च स्तर तक ले जाने और रक्षा क्षेत्र को भारत-कनाडा द्विपक्षीय संबंधों का एक महत्वपूर्ण स्तंभ बनाने पर कार्य करने पर सहमत हुए।